Source: https://finlex.fi/fi/laki/alkup/2008/20080593
Timestamp: 2019-09-17 02:21:37+00:00

Document:
Työ- ja elinkeinoministeriön asetus julkisesti… 593/2008 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 2008 › 593/2008
muutetaan julkisesti tuetusta korontasaustoiminnasta 14 päivänä joulukuuta 2005 annetun kauppa- ja teollisuusministeriön asetuksen (1044/2005) nimike, 4 §, 5 §:n 2 momentti, 6 §:n 2 momentti, 7 §, 9 §:n 2 momentti ja 10 § sekä
lisätään asetuksen 5 §:ään uusi 3 ja 4 momentti seuraavasti:
julkisesti tuettujen vienti- ja alusluottojen korontasauksesta
Korontasausluoton kohteena olevan vientikaupan kotimaisuusasteen on oltava vähintään 50 prosenttia. Milloin suomalaisen intressin voidaan arvioida toteutuvan muutoin riittävällä tavalla, työ- ja elinkeinoministeriö voi tapauskohtaisesti hyväksyä alemman kotimaisuusasteen.
Jos ostajaluottoon liittyvää rahoitussopimusta ei 1 momentissa säädetyn kuuden kuukauden aikana ole tehty, työ- ja elinkeinoministeriö voi erityisistä syistä pitää voimassa kauppasopimuksen tekemisen yhteydessä lukitun koron enintään kaksitoista kuukautta.
Jos kysymys on yli 200 miljoonan euron arvoisesta alushankintaa koskevasta korontasaustarjouksesta, luotonsaajan on päätettävä korontasauksen käytöstä luottosopimuksen tekemisen yhteydessä, kuitenkin viimeistään 150 päivää ennen sovittua toimituspäivää. Jos luotonsaaja ei vastoin sitoumustaan käytäkään korontasausta, luotonsaajan on korvattava valtiolle luottovarauksen purkamisen markkinahinta.
Luotonottaja ei voi luottosopimuksen voimaantulon jälkeen valita luoton nostoerittäin CIRR -koron ja vaihtuvan koron välillä.
Suomen Vientiluotto Oy:n on ilmoitettava työ- ja elinkeinoministeriölle ja Valtiokonttorille työ- ja elinkeinoministeriön hyväksymää vienti- tai alusluottoa koskevan korontasaussopimuksen oikeuksien ja velvollisuuksien siirtämisestä korontasaussopimuksen osapuolena olevalta luotto- tai rahoituslaitokselta toiselle luotto- tai rahoituslaitokselle.
Luotto- ja rahoituslaitoksen on välittömästi ilmoitettava 6 §:ssä mainituista muutoksista Suomen Vientiluotto Oy:lle, jonka velvollisuutena on työ- ja elinkeinoministeriön hyväksymisen hankkiminen.
Työ- ja elinkeinoministeriön hyväksymän korontasaussopimuksen olennaiset muutokset edellyttävät työ- ja elinkeinoministeriön hyväksymisen.
Jos korontasaussopimuksen purkaminen edellyttää, että valtio maksaa luotto- tai rahoituslaitokselle markkinahinnan tai sen osan tai, että valtio luopuu osittainkin markkinahinnan perimisestä, Suomen Vientiluotto Oy:n on saatava purkamiselle etukäteen työ- ja elinkeinoministeriön hyväksyminen.
Työ- ja elinkeinoministeriö voi yksittäistapauksissa myöntää Suomen Vientiluotto Oy:lle oikeuden poiketa tässä asetuksessa säädetyistä korontasaussopimusten ehdoista, jos poikkeaminen liittyy OECD:n vientiluottoehtojen mukaisiin tarjouskilpailutilanteisiin.
Tämä asetus tulee voimaan 15 päivänä syyskuuta 2008. Asetusta sovelletaan sellaisiin julkisesti tuettuihin vienti- ja alusluottoihin, joita koskeva korontasaustarjous on annettu 15 päivänä syyskuuta 2008 tai sen jälkeen.
4 §5 §6 §7 §8 §9 §10 §

References: §5
 §6
 §7
 §8
 §9
 §10